CELEX: 62009TN0471
Language: lv
Date: 2009-11-27 00:00:00
Title: Lieta T-471/09: Prasība, kas celta 2009. gada 27. novembrī — Oetker Nahrungsmittel /ITSB — Bonfait ( Buonfatti )

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/63
            
         Prasība, kas celta 2009. gada 27. novembrī — Oetker Nahrungsmittel/ITSB — Bonfait (“Buonfatti”)
   (Lieta T-471/09)
   2010/C 24/111
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: Dr. August Oetker Nahrungsmittel KG, Bielefeld (Vācija) (pārstāvis –F. Graf von Stosch, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Bonfait BV
   
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja Apelāciju ceturtās padomes 2009. gada 2. oktobra lēmumu lietā R 340/2007-4 attiecībā uz iebildumiem Nr. B 871 121;
            
         
               —
            
            
               piespriest Iekšējā tirgus saskaņošanas birojam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “Buonfatti” attiecībā uz precēm, kas ietilpst 29. un 30. klasē (reģistrācijas pieteikums Nr. 3 939 915)
   
      Iebildumu procesā pretstatītās preču zīmes vai apzīmējuma īpašniece: Bonfait BV
   
   
      Pretstatītā preču zīme vai apzīmējums: it īpaši Beniluks valstu vārdiska preču zīme “Bonfait” Nr. 393 133 un Kopienas grafiska preču zīme “Bonfait” Nr. 648 816 attiecībā uz precēm, kas ietilpst 29. un 30. klasē
   
      Iebildumu nodaļas lēmums: iebildumus noraidīt
   
      Apelāciju padomes lēmums: Iebildumu nodaļas lēmumu atcelt un reģistrācijas pieteikumu noraidīt
   
      Izvirzītie pamati: Regulas Nr. 207/2009 (1) 8. panta 1. punkta b) apakšpunkta pārkāpums, jo starp pretstatītajām preču zīmēm nav sajaukšanas iespējas
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV 2009, L 78, 1. lpp.).